Քիրստի Էլլի

Քրիստեն Լուիզ (Քիրստի) Էլլի (, ), ամերիկացի դերասանուհի, առավել հայտնի է «Տես ով է խոսում» (1989) ֆիլմում և դրա երկու սիքվելներում, «Վերոնիկայի առանձնասենյակը» սիթքոմում (1997-2000) խաղացած դերերով, ինչպես նաև «Ծափահարություններ» սիթքոմում (1987-1993) Ռեբեկա Հոուի դերով, որի համար ստացել է «Էմմի» և «Ոսկե գլոբուս» մրցանակները։

Վաղ կյանք 
Քրիստեն Լուիզ Էլլին ծնվել է Կանզաս նահանգի Ուիչիտո քաղաքում։ Կրթություն է ստացել Wichita Southeast High School-ում (որտեղ նաև եղել է չիրլիդեր), որն ավարտել է 1969 թվականին։ 1981 թվականի ավտովթարից Քիրստիի մայրը՝ Լիլիան Միկին, մահացել է, իսկ հայրը՝ փայտամշակման ֆաբրիկայի սեփականատեր Ռոբերտ Դիլը, ստացել է ծանր վնասվածքներ։ Ունի քույր՝ Քոլեթը, և եղբայր՝ Քրեյգը։

Կարիերա 
Էլլին հեռուստատեսությամբ առաջնելույթ է ունեցել 1982 թվականին «Աստղային ճանապարհ 2։ Խանի զայրույթը» ֆիլմում։ 1989 թվականին Ջոն Տրավոլտայի հետ միասին նկարահանվել է «Տես ով է խոսում» ընտանեկան կատակերգությունում, որը վարձույթում ունեցել է մեծ հաջողություն՝ հավաքելով շուրջ 300 մլն դոլար։ Պատկերի հաջողությանը հաջորդել են երկու սիքվելներ, որոնք հաջողություն չեն բերել։ Հաջորդ տարիներին դերասանուհին նկարահանվել է «Գժանոց», «Քույրեր-եղբայրներ, մրցակիցներ-մրցակցուհիներ», «Անիծյալների գյուղը», «Երկու հոգի. ես և իմ ստվերը» և «Եվ հարստության և աղքատության մեջ» ֆիլմերում։

Էլլին առավել հայտնի է դարձել «Ուրախ ընկերախումբ» կատակերգական սերիալի դերով, որը 1991 թվականին նրան բերել է«Էմմի» մրցանակ «Կատակերգական սերիալի լավագույն դերասանուհի» կատեգորիայում։ 1994 թվականին շահել է ևս մեկ «Էմմի» մրցանակ այս անգամ «Մինի սերիալի կամ ֆիլմի լավագույն դերասանուհի» կատեգորիայում «Դևիդի մայրը» հեռուստաֆիլմում խաղացած դերի համար։ Կարիերայում Էլլին խաղացել է ևս մեկ գլխավոր դեր, այս անգամ «Վերոնիկայի առանձնասենյակը» սիթքոմում, որը թողարկվել է 1997-2000 թվականներին։ Իր դերի համար նա «Էմմի»-ի և «Ոսկե Գլոբուս»-ի ևս մեկական անվանակարգ է ստացել։

«Վերոնիկայի առանձնասենյակը» սերիալի փակումից հետո Էլիի մոտ ավելորդ քաշի հետ կապված խնդիրներ են սկսվել, ինչի համար հիմնականում նկարահանվել է տարբեր ռեալիթի շոուներում՝ «Ճարպոտ դերասանուհին» և «Քիրստի Էլիի մեծ կյանքը»։ 2011 թվականի գարնանը մասակցել է «Պարեր աստղերի հետ» հանրամատչելի հեռուստաշուի 12 եթերաշրջանին, որի շնորհիվ կարողացել է վերականգնել իր կարիերան։ Էլլին մրցույթում զբաղեցրել է երկրորդ տեղը։

2013 թվականին Էլլին TV Land-ի «Քիրստի» սեփական սիթքոմի գլխավոր դերով վերադարձել է հեռուստատեսություն։ 2016 թվականին Քիրստին միացել է «Ճիչերի թագուհիները» սերիալի խմբին՝ կատարելով բժիշկ Հուֆելի դերը։

Անձնական կյանք 
1970 թվականին ամուսնացել է Բոբ Էլլիի հետ և բաժանվել է 1977 թվականին։ 1983-1997 թվականներին ամուսնացած է եղել դերասան Փարկեր Սթիվենսոնի հետ։ Նրանք որդեգրել են երկու երեխայի՝ Ուիլյամ Թրունին (ծնված 1992 թվականին) և Լիլի Փրայսին (ծնված 1994 թվականին)։ Էլլին սաենթոլոգիայի հետևորդ է։ Սովորել է Կանզասի համալսարանում։

Ֆիլմագրություն

Ֆիլմեր

Հեռուստատեսություն

Ծանոթագրություններ

Արտաքին հղումներ 
 Официальный сайт
 Kirstie Alley’s Organic Liaison

Հունվարի 12 ծնունդներ
1951 ծնունդներ
Ամերիկացի դերասանուհիներ
Ամերիկացի հեռուստատեսային դերասանուհիներ
Ամերիկացի կինոդերասանուհիներ
Ամերիկացի կինոպրոդյուսերներ
«Էմմի» մրցանակի դափնեկիրներ
«Ոսկե գլոբուս» մրցանակի դափնեկիրներ
21-րդ դարի ամերիկացի դերասանուհիներ
20-րդ դարի ամերիկացի դերասանուհիներ